**ВЪЗЛОЖИТЕЛ:**

**ДЪРЖАВНО ПРЕДПРИЯТИЕ „ПРИСТАНИЩНАИНФРАСТРУКТУРА”**

**КЛОН ТЕРИТОРИАЛНО ПОДЕЛЕНИЕ „ПРИСТАНИЩЕ ВАРНА”**

**ИЗПЪЛНИТЕЛ:.........................**

**ОБЕКТ: „ИЗГРАЖДАНЕ НА КОМУНИКАЦИИ И НАСТИЛКИ В ТИЛА НА 5 К.М., ПРИСТАНИЩЕ ВАРНА ЗАПАД - II ЕТАП“.**

**Д О Г О В О Р**

**№ …............…….**

Днес, .............................. 2018 г., между страните:

**ДЪРЖАВНО ПРЕДПРИЯТИЕ „ПРИСТАНИЩНА ИНФРАСТРУКТУРА” КЛОН ТЕРИТОРИАЛНО ПОДЕЛЕНИЕ „ПРИСТАНИЩЕ ВАРНА”**, със седалище и адрес на управление: гр. Варна, пл. „Славейков” № 1, вписано в търговския регистър към Агенцията по вписванията с ЕИК 130316140, представлявано от Димитър Николов –Директор, от една страна, наричано по-долу **ВЪЗЛОЖИТЕЛ,**

и

**....................**, със седалище и адрес на управление: ................................ ….. ЕИК по БУЛСТАТ ..................., представлявано от .........................., наричан по-долу ИЗПЪЛНИТЕЛ от друга страна,

и на основание чл. 112, ал. 1 от ЗОП, във връзка с проведената процедура за възлагане на обществена поръчка и Решение №............. на ВЪЗЛОЖИТЕЛЯ за определяне на ИЗПЪЛНИТЕЛ се сключи настоящият договор, с който страните по него се споразумяха за следното:

1. **ПРЕДМЕТ НА ДОГОВОРА**

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск, със собствени материали, техника и човешки ресурси, при условията на настоящия договор и срещу възнаграждение следното:

„Изграждане на комуникации и настилки в тила на 5 к.м., Пристанище Варна – Запад – II етап “.

1. **ЦЕНИ И ПЛАЩАНИЯ**

Чл.2. (1) Общата стойност на СМР за обекта, съгласно количествено стойностна сметка и анализни цени (по оферта вх. №**..............**), възлиза на**............ лв**. (........................) без ДДС или ........................... лв. (............................................) с ДДС.

(2) В общата стойност по ал. 1 са включени: стойността на подлежащите на влагане материали, разходите за труд, механизация, транспорт, енергия, складиране и др. подобни, както и печалбата на ИЗПЪЛНИТЕЛЯ. Тази стойност не подлежи на промяна в процеса на изпълнение на договора.

(3) Единичните цени в лева без ДДС за отделните видове работи са представени в таблична форма – количествено-стойностна сметка (ценово предложение) към оферта вх. **№ ...........................**и са твърдо договорени за срока на изпълнение на настоящия договор.

(4) Стойността на обема извършени работи извън посочените в количествено-стойностната сметка ще бъде формирана на база действително технологично необходими извършени допълнителни количества, съгласно единичните цени по т. 3, вкл. съпътстващите им анализи**.** При възникване на необходимост от видове работи, неупоменати в количествено стойностната сметка, цените ще се образуват на база на приложените анализи и норма време извлечена от УСН. Те ще се заплащат допълнително, след писмено констатиране в двустранно подписани протоколи. Количествата допълнително извършени работи са в размер до 10 /десет/ % и възлизат на стойност не по-голяма от ............................ (......................................) без ДДС., съгласно ценовата оферта.

Чл.3. Заплащането на действително извършените работи се извършва въз основа на следните документи:

1. двустранни протоколи, подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ, удостоверяващи действително изпълнени работи по договора.

2.съпътстващи документи по време на строителството, сертификати, декларации и др.;

3. фактури, издадени от ИЗПЪЛНИТЕЛЯ.

Чл.4. Дължимата суми се превежда по банков път по сметката на ИЗПЪЛНИТЕЛЯ, както следва:

1. ***Аванс*** в размер на 10 % /десет процента/от цената по чл. 2, ал. 1 в размер на ........................... /цифром и словом/ лева без ДДС в срок до 30 /тридесет/ календарни дни след представяне от Изпълнителя на фактура за авансово плащане и безусловна неотменяема гаранция в полза на Възложителя за размера на аванса и със срок не по-кратък от 30 /тридесет/ дни след изтичане срока на действие на настоящия договор. Гаранцията за размера на авансовото плащане се представя от Изпълнителя в срок от 30 /тридесет/ календарнидни от подписването на настоящия договор.

2. ***Междинни плащания*** - до 70 % от стойността на договора без ДДС, но не по-малко от 20% завършени строително монтажни работи от стойността на договора без ДДС - в срок до 30 календарни дни след представяне на:

а) подписан от упълномощените по договора лица акт за приемане на изпълнените строително - монтажни работи, удостоверяващ точното завършване на изпълнението на съответен/съответни етапи от инвестиционния проект и линейния план - график;

б) изискуемите актове и протоколи по Наредба № 3/31.07.2003 г. за съставяне на актове и протоколи по време на строителството;

в) оригинална фактура от ИЗПЪЛНИТЕЛЯ за съответната стойност от акта;

3. ***Окончателно плащане*** в размер на разликата между стойността на всички признати от ВЪЗЛОЖИТЕЛЯ работи, извършени от ИЗПЪЛНИТЕЛЯ и сумите по междинните плащанияще се извърши при следните условия и документи:

а) след отчитане на 100 % от извършения обем СМР за цялостно изпълнение на предмета на договора,

б) представени двустранни протоколи, подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ, удостоверяващи действително изпълнени работи по договора, съпътстващи документи по време на строителството, сертификати, декларации и др.,

в) срещу представена фактура (оригинал) за стойността на окончателно извършените видове работи, в срок до 30 (тридесет) календарни дни от датата на фактурата.

Чл.5. Всички плащания в полза на ИЗПЪЛНИТЕЛЯ се извършват по **сметка:**

**IBAN:**

**BIC:**

**Банка:**

**III. СРОК ЗА ИЗПЪЛНЕНИЕ**

Чл.6. (1) Общият срок за изпълнение на работите, предмет на този договор е до 180 (сто и осемдесет) календарни дни и започва да тече от датата на подписан двустранен протокол между Възложителя и Изпълнителя за осигуряване на достъп до строителната площадка.

(2) Срокът по ал.1 може да се удължи с дните на забава поради:

1. неблагоприятни метеорологични условия – валежи от дъжд, сняг, мъгли, ниски температури, вятър;

2. когато на ИЗПЪЛНИТЕЛЯ е отказан достъп до обекта от оправомощени лица или институции.

(3) При необходимост от удължаване на срока, ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ за това, като укаже и причината, поради която се налага удължаването. Към уведомлението ИЗПЪЛНИТЕЛЯТ прилага надлежни писмени доказателства.

(4) За удължаването на срока се съставя констативен протокол, в който се отразява причината за забавата и времето, с което се удължава срокът за изпълнение на договора. Протоколът се подписва от упълномощени представители на ВЪЗЛОЖИТЕЛЯ и ИЗПЪЛНИТЕЛЯ. Приложените доказателства за необходимостта от удължаване на срока са неразделна част от протокола.

(5) За окончателното изпълнение на договора се счита датата на подписване на окончателния приемо-предавателен протокол по чл. 4, т. 3 от този договор без забележки.

**IV. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА И ГАРАНЦИОННИ СРОКОВЕ**

Чл.7. (1) При подписването на този договор ИЗПЪЛНИТЕЛЯТ представя документ за внесена гаранция за обезпечаване изпълнението на договора във вид на парична сума в размер на 5% (пет на сто) от стойността на договора без ДДС или предоставя оригинал на безусловна, неотменяема банкова гаранция, издадена в полза на ВЪЗЛОЖИТЕЛЯ, за сума в размер на 5% (пет на сто) от стойността на договора без ДДС или полица по застраховка, която обезпечава изпълнението чрез покритие на отговорността на ИЗПЪЛНИТЕЛЯ издадена в полза на ВЪЗЛОЖИТЕЛЯ, за сума в размер на 5% (пет на сто) от стойността на договора без ДДС съгласно член 111 ал.5 от ЗОП, със срок на валидност надвишаващ с 30 календарни дни срока на изпълнение на договора.

(2) ВЪЗЛОЖИТЕЛЯТ задържа и се удовлетворява от гаранцията/съответната част от нея, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 15 дни.

(3) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(4) ВЪЗЛОЖИТЕЛЯТ освобождава и връща/възстановява гаранцията обезпечаваща изпълнението на договора, в срок от 30 (тридесет) дни от извършването на окончателното плащане.

(5) Гаранционният срок за обект:„ Изграждане на комуникации и настилки в тила на 5 к.м., Пристанище Варна – Запад – II етап “ е съгласноНаредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти и започва да тече от датата на подписване на окончателния приемо-предавателен протокол по чл. 4, т. 3 от договора без забележки.

(6) Всички дефекти, появили се през гаранционния срок, се отстраняват от ИЗПЪЛНИТЕЛЯ за негова сметка.

(7) За проявените дефекти през гаранционния срок ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до три работни дни след писменото уведомление ИЗПЪЛНИТЕЛЯТ, съгласувано с ВЪЗЛОЖИТЕЛЯ, започва работа по отстраняването на дефектите, която следва да завърши в минималния технологично необходим срок.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.8. ВЪЗЛОЖИТЕЛЯТ е длъжен:

1. да осигури достъп до обекта на представители на ИЗПЪЛНИТЕЛЯ, както и за техниката, механизацията и персонала за времето на изпълнение на този договор;

2. да назначи приемателна комисия не по-късно от 5 (пет) работни дни след получаване на писменото уведомление от ИЗПЪЛНИТЕЛЯ, че работата е изцяло завършена;

3. след подписването на договора да съобщи писмено на ИЗПЪЛНИТЕЛЯ имената на длъжностните лица, които ще упражняват контрол на обекта;

4. да извършва непрекъснат контрол по изпълнението на договора, като при необходимост за решаването на възникнали въпроси във връзка с изпълнението на работата, да осигури съответното техническо лице в срок до три работни дни след писменото поискване на ИЗПЪЛНИТЕЛЯ;

5. да заплати на ИЗПЪЛНИТЕЛЯ дължимото възнаграждение при условията на настоящия договор.

Чл.9. ВЪЗЛОЖИТЕЛЯТ има право:

1. на достъп до обекта по всяко време за проверка на качеството на извършваните работи, както и да контролира изпълнението на договора, без да затруднява работата на ИЗПЪЛНИТЕЛЯ. Указанията на ВЪЗЛОЖИТЕЛЯ по изпълнението са задължителни за ИЗПЪЛНИТЕЛЯ, освен ако не са в нарушение на нормативни изисквания или водят до съществено отклонение от приетата оферта;

2. да спира извършването на отделни видове работи, когато установи влагане на нестандартни материали и/или некачествено изпълнение и да иска поправката им и влагането на стандартни материали за сметка на ИЗПЪЛНИТЕЛЯ. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.10. (1) ИЗПЪЛНИТЕЛЯТ е длъжен:

1. да изпълни качествено и в срок работата – предмет на този договор, съгласно нормативните изисквания за този вид работа, при спазване на предложения линеен график.

2. да спазва изискванията на всички действащи строителни и технически правила и нормативи за изпълнение на подобен вид работа;

3. да използва техника, която съответства на техническите стандарти и нормативните изисквания. Техническите неизправности не освобождават ИЗПЪЛНИТЕЛЯ от отговорност за изпълнението на задълженията му по този договор;

4. да използва за влагане материали, които отговарят на БДС и са придружени със съответните сертификати за качество и произход, които сертификати представя на ВЪЗЛОЖИТЕЛЯ;

5. да осигурява достъп до обекта на съответните длъжностни лица на ВЪЗЛОЖИТЕЛЯ;

6. да уведомява писмено ВЪЗЛОЖИТЕЛЯ за извършени видове работи, които подлежат на закриване и чието количество и качество не могат да бъдат установени по-късно (скрити видове работи). ВЪЗЛОЖИТЕЛЯТ дава писмено разрешение за закриването им след подписването на двустранен протокол между страните;

7. да отстранява за своя сметка недостатъците в качеството на изпълнените работи, в сроковете, определени от ВЪЗЛОЖИТЕЛЯ;

8. да поддържа строителната площадка чиста и подредена, а след приключване на работата да изнесе за своя сметка всички строителни отпадъци на определеното от съответните органи за целта място;

9. да спазва изискванията за опазване на околната среда по време на работата и след приключването й;

10. да осигурява безопасни и здравословни условия на труд съгласно изискванията на ЗБУТ, както и пожаробезопасността на строежа;

Чл.11. ИЗПЪЛНИТЕЛЯТ има право:

1. да получи уговореното възнаграждение при условията и в сроковете по този договор;

2. да иска от ВЪЗЛОЖИТЕЛЯ съдействие при изпълнението на договора.

**VII. КОНТРОЛ И ПРИЕМАНЕ**

Чл.12. (1) Предаването и приемането на изпълнените строително-монтажни работи по този договор се извършва чрез подписването на двустранни приемо-предавателни протоколи от упълномощени представители на страните за вида и обема на извършените работи и вложените материали.

(2) Окончателното приемане на възложената работата се извършва от приемателна комисия, съставена от упълномощени представители на ВЪЗЛОЖИТЕЛЯ и ИЗПЪЛНИТЕЛЯ, която съставя и подписва протокола по чл. 4, т. 3.

Чл.13. В тридневен срок от датата, на която ИЗПЪЛНИТЕЛЯТ счита, че ще завърши работата, той е длъжен да уведоми ВЪЗЛОЖИТЕЛЯ за това.

Чл.14. ВЪЗЛОЖИТЕЛЯТ има право да не приеме извършените работи, когато същите са изпълнени с недостатъци, не отговарят на нормативните изисквания или на строителните правила и нормативи за този вид работа, или на указанията на ВЪЗЛОЖИТЕЛЯ.

Чл.15. В случаите на чл. 14 от този договор, ВЪЗЛОЖИТЕЛЯТ дава подходящ срок за коригиране на извършените работи, ако това технически е възможно, като поправянето е за сметка на ИЗПЪЛНИТЕЛЯ.

**VІІІ. САНКЦИИ И НЕУСТОЙКИ**

Чл.16. /1/ В случай, че **ИЗПЪЛНИТЕЛЯТ**няма подписан Констативен протокол до срока за изпълнение на Строежа, както и когато изостава от сроковете по Графика за изпълнение на СМР и забавата не се дължи на действия или актове на **ВЪЗЛОЖИТЕЛЯ** или Форсмажорно обстоятелство, или действия (актове) на трети страни, различни от **ИЗПЪЛНИТЕЛЯ**, **ИЗПЪЛНИТЕЛЯТ** се задължава да плати неустойка на **ВЪЗЛОЖИТЕЛЯ** в размер на 0,10 на сто от Цената за изпълнение на Договора, за всеки ден забава.

/2/ .При лошо или частично изпълнение на СМР,**ИЗПЪЛНИТЕЛЯТ** дължи неустойка в размер на 20% на сто от стойността на СМР, които е следвало да бъдат изпълнени точно.

Чл.17. Изправната страна има право да търси обезщетение за причинените от неизпълнението или от лошото изпълнение вреди, надхвърлящи размера на неустойката, при условията на действащото българско гражданско и търговско законодателство.

* 1. **ПРЕКРАТЯВАНЕ НА ДОГОВОРА**

Чл.18. Действието на настоящия договор се прекратява с изпълнението на задълженията по него.

Чл. 19. Настоящият договор може да бъде прекратен предсрочно:

1. по взаимно съгласие между страните, изразено писмено;

2. при обявяване на ИЗПЪЛНИТЕЛЯ в несъстоятелност или в ликвидация.

Чл.20. Всяка от страните има право да развали договора с едностранно 7-дневно писмено предизвестие, отправено до другата страна при частично, лошо или забавено изпълнение, съгласно съответните разпоредби на гражданското законодателство.

Чл.21. При прекратяване или разваляне на този договор, ИЗПЪЛНИТЕЛЯТ е длъжен да направи необходимото за бързото приключване на започнатите работи по изпълнението на договора до степен, която позволява приключването на договора с най-малки разходи.

Чл.22. Във всички случаи на прекратяване на договора ВЪЗЛОЖИТЕЛЯТ не е задължен да изплаща обезщетения, такси или каквито и да е други средства на персонала на ИЗПЪЛНИТЕЛЯ.

**Х. ЗАКЛЮЧИТЕЛНИ РАЗПОРЕДБИ**

Чл.23. Този договор влиза в сила от датата на подписването му.

Чл.24. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по пощата (с обратна разписка) или по факс на посочения от съответната страна адрес или предадени чрез куриер, срещу подпис от приемащата страна. Всяка писмена комуникация, отнасяща се до този договор между ВЪЗЛОЖИТЕЛЯ и ИЗПЪЛНИТЕЛЯ трябва да посочва заглавието на договора и да бъде изпращана до лицата за контакти както следва:

ВЪЗЛОЖИТЕЛ: ДП „Пристанищна инфраструктура” Клон – ТП „Пристанище Варна”

Адрес: гр. Варна, пл. „Славейков” № 1 тел.: 052684611, факс: 052655902

Данни за фактура: ДП „Пристанищна инфраструктура”

Адрес:гр. София, бул. „Шипченски проход“ № 69

МОЛ: Ангел Забуртов

ИД № 130 316 140

ИД № по ДДС BG 130 316 140

ИЗПЪЛНИТЕЛ: ...................................

Адрес: .........................................................

тел.: факс:

Чл. 25. Споровете, възникнали във връзка с изпълнението на този договор, се решават по взаимно съгласие. При непостигане на съгласие, спорът се отнася за решаване пред компетентния съд, съгласно разпоредбите на ГПК.

Чл. 26. За неуредените с този договор въпроси се прилагат разпоредбите на ЗЗД, както и цялото действащо законодателство (законови и подзаконови нормативни актове), имащо отношение към договора.

Неразделна част от ДОГОВОРА представляват следните ПРИЛОЖЕНИЯ:

* Техническа оферта за изпълнението на поръчката;
* Работна програма (в т.ч. Линеен график);
* Количествено стойностни сметки;
* Ценово предложение;
* Заверено копие на валидна застраховка за професионална отговорност в строителството по чл. 171 ЗУТ или еквивалентно;
* Удостоверение за вписване в Централния професионален регистър на строителите за изпълнение на строежи от на групата и категорията, съответстваща на строежа, предмет на обществената поръчка;

Този договор се състави, подписа и подпечата в два еднообразни екземпляра – по един за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал и влиза в сила от неговото подписване.

**За ВЪЗЛОЖИТЕЛЯ: За ИЗПЪЛНИТЕЛЯ**:

……………………….. …………...…………….

/Димитър Николов - Директор/ / …………………………………./